หุ้นสหรัฐฯปิดในแดนบวก
ดัชนีหุ้นดาวโจนส์ ปิดที่ 12,376.72 จุด เพิ่มขึ้น 56.99 จุด ด้านแนสแดค ปิดที่ 2,789.60 จุด เพิ่มขึ้น 8.53 จุด&nbsp; ขณะที่ราคาน้ำมันพุ่งแตะระดับสูงสุดในรอบ 30 เดือน
2 เม.ย. 2554

ดัชนีหุ้นดาวโจนส์ ปิดที่ 12,376.72 จุด เพิ่มขึ้น 56.99 จุด ด้านแนสแดค ปิดที่ 2,789.60 จุด เพิ่มขึ้น 8.53 จุด  ขณะที่ราคาน้ำมันพุ่งแตะระดับสูงสุดในรอบ 30 เดือน
จากข้อมูลอันสดใสของภาคแรงงานสหรัฐฯ ส่งผลให้วอลล์สตรีทวานนี้  ปิดในแดนบวก  ดัชนีหุ้นดาวโจนส์ เพิ่มขึ้น 56.99 จุด (0.25 เปอร์เซ็นต์) ปิดที่ 12,376.72 แนสแดค เพิ่มขึ้น 8.53 จุด (0.31 เปอร์เซ็นต์) ปิดที่ 2,789.60 จุด เอสแอนด์พี เพิ่มขึ้น 6.58 จุด (0.50 เปอร์เซ็นต์) ปิดที่ 1,332.41 จุด
ขณะที่ราคาน้ำมันพุ่งแตะระดับสูงสุดในรอบ 30 เดือน จากเหตุความขัดแย้งในลิเบียและความไม่สงบในตะวันออกกลาง รวมถึงข้อมูลภาคแรงงานอันสดใสของสหรัฐฯ
สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนพฤษภาคม เพิ่มขึ้น 1.22 ดอลลาร์ ปิดที่ 107.94 ดอลลาร์ต่อบาร์เรล หลังจากช่วงหนึ่งพุ่ไปถึง 108.05 ดอลลาร์ สูงสุดนับตั้งแต่เดือนกันยายน 2008 ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.21 ดอลลาร์ ปิดที่ 118.41 ดอลลาร์ต่อบาร์เรล